CELEX: 32015D0838
Language: hu
Date: 2015-05-28 00:00:00
Title: A Bizottság (EU) 2015/838 végrehajtási határozata (2015. május 28.) a 2014/909/EU végrehajtási határozatnak a kis kaptárbogár elleni védekezésre vonatkozó intézkedések olaszországi alkalmazásának meghosszabbítása tekintetében történő módosításáról (az értesítés a C(2015) 3558. számú dokumentummal történt) (EGT-vonatkozású szöveg)

29.5.2015   
            
            
               HU
            
            
               Az Európai Unió Hivatalos Lapja
            
            
               L 132/86
            
         A BIZOTTSÁG (EU) 2015/838 VÉGREHAJTÁSI HATÁROZATA
   (2015. május 28.)
   a 2014/909/EU végrehajtási határozatnak a kis kaptárbogár elleni védekezésre vonatkozó intézkedések olaszországi alkalmazásának meghosszabbítása tekintetében történő módosításáról
   
      
         (az értesítés a C(2015) 3558. számú dokumentummal történt)
      
   
   (Csak az olasz nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A 2014/909/EU bizottsági végrehajtási határozat (3) bizonyos védelmi intézkedéseket vezetett be azt követően, hogy Olaszország 2014. szeptember 11-én értesítette a Bizottságot a kis kaptárbogár (Aethina tumida) Kalábria és Szicília tartományokban való előfordulásáról.
            
         
               (2)
            
            
               A 2014/909/EU végrehajtási határozat 2015. május 31-ig alkalmazandó. Ugyanakkor a végrehajtási határozatban meghatározott ellenőrzések és epidemiológiai vizsgálatok még nem zárultak le, és az érintett olaszországi tartományokban a kis kaptárbogár előfordulása tekintetében folyatott megfigyelés is folyamatban van még, továbbá a járványügyi helyzet annak ellenére nem került még meghatározásra, hogy december óta nem jelezték a bogár előfordulását.
            
         
               (3)
            
            
               Az átmeneti helyzetre tekintettel és a jelenlegi megfigyelésről való további tájékoztatás beérkezéséig az említett tartományokban meg kell hosszabbítani a 2014/909/EU végrehajtási határozatban meghatározott intézkedések alkalmazását a folyó méhészeti szezon végéig (vagyis 2015. november végéig).
            
         
               (4)
            
            
               A 2014/909/EU végrehajtási határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2014/909/EU végrehajtási határozat 4. cikkének helyébe a következő szöveg lép:
   
      „4. cikk
      Ezt a határozatot 2015. november 30-ig kell alkalmazni.”
   
   2. cikk
   Ennek a határozatnak az Olasz Köztársaság a címzettje.
   
      Kelt Brüsszelben, 2015. május 28-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Bizottság 2014. december 12-i 2014/909/EU végrehajtási határozata a kis kaptárbogár megerősített olaszországi előfordulása tekintetében egyes védelmi intézkedésekről (HL L 359., 2014.12.16., 161. o.).